Dôvodová správa

A. Všeobecná časť

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 243/2001 Z. z., ktorým sa ustanovujú podrobnosti o technických požiadavkách a postupoch posudzovania zhody na námorné vybavenie v znení neskorších predpisov transponuje smernicu Komisie 2008/67/ES z 30. júna 2008, ktorou sa mení a dopĺňa smernica Rady 96/98/ES o vybavení námorných lodí.
 
Smernicou Komisie 2008/67/ES z 30. júna 2008 sa mení a dopĺňa príloha A smernice Rady 96/98/ES o vybavení námorných lodí. 
 
Transpozíciou článku 2 smernice Komisie  2008/67/ES z 30. júna 2008 sa vytvára prechodné obdobie pre umiestňovanie zariadení na trh alebo na palubu lode, ktoré sú v prílohe 1 časti A.1 uvedené ako nové alebo boli premiestnené z časti A.2 do A.1.
 
Predložený návrh nariadenia vlády Slovenskej republiky je v súlade s Ústavou Slovenskej republiky a so všeobecne záväznými právnymi predpismi Slovenskej republiky.